CELEX: 62010CA0162
Language: et
Date: 2012-03-15 00:00:00
Title: Kohtuasi C-162/10: Euroopa Kohtu (kolmas koda) 15. märtsi 2012 . aasta otsus (High Court of Ireland eelotsusetaotlus — Iirimaa) — Phonographic Performance (Ireland) Ltd versus Iirimaa, Attorney General (Autoriõigus ja sellega kaasnevad õigused — Direktiiv 2006/115/EÜ — Artiklid 8 ja 10 — Mõisted „kasutaja” ja „üldsusele edastamine” — Fonogrammide edastamine hotelli numbritubadesse paigutatud teleri ja/või raadio kaudu)

5.5.2012   
            
            
               ET
            
            
               Euroopa Liidu Teataja
            
            
               C 133/3
            
         Euroopa Kohtu (kolmas koda) 15. märtsi 2012. aasta otsus (High Court of Ireland eelotsusetaotlus — Iirimaa) — Phonographic Performance (Ireland) Ltd versus Iirimaa, Attorney General
   (Kohtuasi C-162/10) (1)
   
   (Autoriõigus ja sellega kaasnevad õigused - Direktiiv 2006/115/EÜ - Artiklid 8 ja 10 - Mõisted „kasutaja” ja „üldsusele edastamine” - Fonogrammide edastamine hotelli numbritubadesse paigutatud teleri ja/või raadio kaudu)
   2012/C 133/05
   Kohtumenetluse keel: inglise
   
      Eelotsusetaotluse esitanud kohus
   
   High Court of Ireland
   
      Põhikohtuasja pooled
   
   
      Hageja: Phonographic Performance (Ireland) Ltd
   
      Kostja: Iirimaa, Attorney General
   
      Ese
   
   Eelotsusetaotlus — High Court of Ireland — Euroopa Parlamendi ja nõukogu 12. detsembri 2006. aasta direktiivi 2006/115/EÜ rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas (ELT L 376, lk 28) artikli 8 lõike 2 ja artikli 10 lõike 1 punkti a tõlgendamine — Ringhääling ja fonogrammi edastamine üldsusele — Esitajate ja tootjate õigus saada ühekordset õiglast tasu — Mõisted „kasutaja” ja „üldsusele edastamine” — Hotelli majutusruumidesse paigutatud telerid ja/või raadiod, millesse hotellipidaja edastab ringhäälingusignaali
   
      Resolutsioon
   
   
               1.
            
            
               Hotellipidaja, kelle numbritubades on telerid ja/või raadiod, millesse ta edastab ringhäälingusignaali, on Euroopa Parlamendi ja nõukogu 12. detsembri 2006. aasta direktiivi 2006/115/EÜ rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas artikli 8 lõike 2 tähenduses „kasutaja”, kes „edastab üldsusele” fonogrammi, mida kantakse üle ringhäälingus.
            
         
               2.
            
            
               Hotellipidaja, kelle numbritubades on telerid ja/või raadiod, millesse ta edastab ringhäälingusignaali, on direktiivi 2006/115 artikli 8 lõike 2 alusel kohustatud maksma fonogrammi ülekandmise eest õiglast tasu lisaks õiglasele tasule, mida maksab ringhäälinguorganisatsioon.
            
         
               3.
            
            
               Hotellipidaja, kelle numbritubades ei ole mitte teler või raadio, vaid muu seade ja fonogrammid füüsilisel või digitaalsel kujul, mida saab sellise seadme abil edastada või kuulata, on direktiivi 2006/115 artikli 8 lõike 2 tähenduses „kasutaja”, kes „edastab üldsusele” fonogrammi. Seega on ta kohustatud maksma asjaomaste fonogrammide edastamise eest selle sätte tähenduses „õiglast tasu”.
            
         
               4.
            
            
               Direktiivi 2006/115 artikli 10 lõike 1 punkt a, milles piiratakse selle direktiivi artikli 8 lõikes 2 ette nähtud õigust õiglasele tasule, kui tegemist on „eraotstarbelise kasutamisega”, ei luba liikmesriikidel vabastada hotellipidajaid, kes kõnealuse direktiivi artikli 8 lõike 2 tähenduses „edastavad üldsusele” fonogrammi, kohustusest maksta sellist tasu.
            
         
      (1)  ELT C 161, 19.6.2010.